Pühadelõhnad ja küünalde tuled.  Kuljuste kõlin ja liginev saan.  Jõulutaat, hea, et Sa olemas oled!  Olen Su päkapikk - seni, kui saan.    Ükskord ma, küllap, et vähem Sind usun.  Imesid märkamast tüdineb vaist.  Jõuluöö lummusest kaugemal asun.  Tusanen tundmatuist tulijaist.    Ükskord ma muidugi suuremaks kosun.  Kasvatan lapsi. Pean meest või siis naist.  Maitse on nõudlikum. Kink olgu tasuv.  Praegu veel piisab ka  kallist ja paist.    Pühadelõhnad ja küünalde tuled.  Kuljuste kõlin ja liginev saan.  Jõulutaat, hea, et Sa olemas oled!  Olen Su päkapikk - seni, kui saan.